ועדת הכנסת, כנסת 18, פרוטוקול מספר 191, 2011-06-29 10:45

יריב לוין: בוקר טוב.

יריב לוין: אני פותח את הישיבה המיוחדת שהתכנסנו כאן לבקשת חברתנו, חברת הכנסת רחל אדטו, כאשר על סדר היום בקשתה להעברת הדיון המהיר בנושא "המשך אחריות חברת 'נטלי' לשירותי בריאות התלמיד" מוועדת החינוך, התרבות והספורט לדיון בוועדת העבודה, הרווחה והבריאות.

יריב לוין: כפי שאני מבין, ישנה הסכמה של שני ראשי הוועדות לבקשה הזו וכמובן שהנושא הזה מצוי בסמכותה של ועדת העבודה, הרווחה והבריאות.

רחל אדטו: לא רק שהוא מצוי, הוועדה כבר דנה שלוש פעמים בנושא הזה של העברת השירות ל'נטלי'.

רחל אדטו: היו כבר שלושה דיונים שהתקיימו בדבר הזה, זה דבר אחד.

רחל אדטו: דבר שני, הדיון כאן הוא לא על החיסונים של התלמידים בבתי הספר, מי יחסן, הדיון הוא בכלל על עצם המכרז שמשרד הבריאות, בניגוד לעמדת הוועדה ובכפוף לכל הכשלים שהתגלה בהסכם בין 'נטלי' למשרד הבריאות, מתחדש לשנה נוספת, ולכן הדיון הוא מול משרד הבריאות, זה בכלל לא משרד החינוך, ומכאן לדעתי משרד החינוך בכלל לא קשור לעניין הזה כהוא זה.

רחל אדטו: המטרה היא 10,000 התלמידים, אבל השאלה הראשונית היא מי אחראי לזה ולכן לא נראה לי בכלל שיש מקום לוועדת חינוך לדון בה, כמו שאמרתי, במיוחד כשוועדת העבודה כבר דנה בזה שלוש פעמים ומכירה את הנושא על בוריו.

רחל אדטו: לכן חשבתי שמן הראוי להעביר את זה חזרה לוועדה שדנה בעבר.

יריב לוין: תודה רבה.

יריב לוין: אני חושב שאין מחלוקת שכך צריך לעשות.

יריב לוין: מי בעד בקשת ההעברה?

יריב לוין: הצבעה בעד – 2 נגד – 0 נמנעים – 0 הבקשה אושרה פה אחד תודה רבה.

רחל אדטו: יש לי בקשה לפרוטוקול לרשום שהעצה הטובה היתה של ירדנה.

יריב לוין: מסתבר שאנחנו לא עובדים סתם.

יריב לוין: הישיבה נעולה.